title: Komisijas Īstenošanas regula (ES) Nr. 1223/2012 ( 2012. gada 18. decembris ), ar ko nosaka sīki izstrādātus noteikumus par importa tarifu kvotu piemērošanu Šveices izcelsmes dzīviem liellopiem, kuru svars pārsniedz 160 kg un kā tas paredzēts Eiropas Kopienas un Šveices Konfederācijas Nolīgumā par lauksaimniecības produktu tirdzniecību

text:
               19.12.2012

               LV

               Eiropas Savienības Oficiālais Vēstnesis

               L 349/39

         KOMISIJAS ĪSTENOŠANAS REGULA (ES) Nr. 1223/2012
   (2012. gada 18. decembris),
   ar ko nosaka sīki izstrādātus noteikumus par importa tarifu kvotu piemērošanu Šveices izcelsmes dzīviem liellopiem, kuru svars pārsniedz 160 kg un kā tas paredzēts Eiropas Kopienas un Šveices Konfederācijas Nolīgumā par lauksaimniecības produktu tirdzniecību
   (kodificēta redakcija)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 144. panta 1. punktu, saistībā ar tās 4. pantu,
   tā kā:

               (1)

               Komisijas 2005. gada 23. decembra Regula (EK) Nr. 2172/2005 ar ko nosaka sīki izstrādātus noteikumus par importa tarifu kvotu piemērošanu Šveices izcelsmes dzīviem liellopiem, kuru svars pārsniedz 160 kg un kā tas paredzēts Eiropas Kopienas un Šveices Konfederācijas Nolīgumā par lauksaimniecības produktu tirdzniecību (2) ir vairākas reizes būtiski grozīta (3). Skaidrības un praktisku iemeslu dēļ minētā regula ir jākodificē.

               (2)

               Ar Eiropas Kopienas un Šveices Konfederācijas Nolīgumu par lauksaimniecības produktu tirdzniecību (4) (“Nolīgums”) ir paredzēts atvērt Savienības beznodokļu tarifa kvotu, lai importētu 4 600 dzīvus liellopus, kas sver vairāk nekā 160 kg un kuru izcelsme ir Šveicē. Ir jāpieņem sīki izstrādāti noteikumi šās tarifu kvotas atvēršanai un administrēšanai katru gadu.

               (3)

               Ņemot vērā attiecīgos produktus, minētās tarifu kvotu piešķiršanai ir lietderīgi piemērot vienlaicīgas pārbaudes metodi, kas minēta Regulas (EK) Nr. 1234/2007 144. panta 2. punkta b) apakšpunktā.

               (4)

               Lai varētu pretendēt uz minētās tarifu kvotas priekšrocībām, dzīviem liellopiem jābūt Šveices izcelsmei atbilstoši Nolīguma 4. pantā minētajiem noteikumiem.

               (5)

               Lai nepieļautu spekulāciju, tarifu kvotas daudzumus jāļauj izmantot tiem uzņēmējiem, kuri spēj apliecināt, ka tie ievērojamā apjomā patiesi tirgojas ar trešām valstīm. Ņemot vērā iepriekš minēto un lai nodrošinātu efektīvu pārvaldību, jāpieprasa, lai attiecīgie tirgotāji iepriekšējā gadā pirms attiecīgās kvotas piemērošanas būtu importējuši vismaz 50 dzīvniekus, jo sūtījumu, kurā ir 50 dzīvnieku, var uzskatīt par parastu kravu. Pieredze liecina, ka viena sūtījuma pirkums ir obligāta prasība, lai darījumu varētu uzskatīt par īstu un pamatotu.

               (6)

               Jānosaka nodrošinājums importa tiesībām, importa atļaujas nedrīkst nodot citiem, kā arī importa atļaujas tirgotājiem jāizsniedz tikai par tiem daudzumiem, par kuriem ir piešķirtas importa tiesības.

               (7)

               Lai panāktu vienlīdzīgāku piekļuvi tarifu kvotai, vienlaikus nodrošinot komerciāli atbilstīgu skaitu dzīvnieku vienā pieteikumā, katram no šiem pieteikumiem jānosaka maksimālais un minimālais dzīvnieku skaits.

               (8)

               Jānosaka, ka importa tiesības piešķir pēc nogaidīšanas perioda, vajadzības gadījumā piemērojot fiksētu piešķīruma koeficientu.

               (9)

               Saskaņā ar Regulas (EK) Nr. 1234/2007 130. pantu režīms jāpārvalda, izmantojot importa atļaujas. Tādēļ jāparedz noteikumi par pieteikumu iesniegšanu un par informāciju, kas jāsniedz par pieteikumiem un atļaujām, vajadzības gadījumā ar dažiem noteikumiem papildinot Komisijas 2006. gada 31. augusta Regulu (EK) Nr. 1301/2006, ar ko nosaka kopīgus noteikumus lauksaimniecības produktu importa tarifu kvotu administrēšanai, izmantojot ievešanas atļauju sistēmu (5), Komisijas 2008. gada 23. aprīļa Regulu (EK) Nr. 376/2008, ar ko nosaka sīki izstrādātus kopējus noteikumus, kas jāievēro, piemērojot importa un eksporta licenču un iepriekš noteiktas kompensācijas sertifikātu sistēmu lauksaimniecības produktiem (6), un Komisijas 2008. gada 21. aprīļa Regulu (EK) Nr. 382/2008 par importa un eksporta licenču piemērošanas noteikumiem liellopu [un teļa] gaļas nozarē (7), vai atkāpjoties no dažiem noteikumiem minētajās regulās.

               (10)

               Lai uzņēmējiem būtu obligāti jāiesniedz importa atļaujas pieteikums par visām piešķirtajām importa tiesībām, jānosaka, ka attiecībā uz importa tiesību nodrošinājumu šāds pieteikums ir pamatprasība atbilstīgi Komisijas 2012. gada 28. marta Īstenošanas regulai (ES) Nr. 282/2012, ar ko nosaka kopējus sīki izstrādātus noteikumus garantijas ķīlu sistēmas piemērošanai lauksaimniecības produktiem (8).

               (11)

               Pieredze rāda, ka pienācīgai tarifu kvotas pārvaldībai arī jānosaka, ka atļaujas īpašnieks ir faktiskais importētājs. Tādēļ šādam importētājam aktīvi jāpiedalās attiecīgo dzīvnieku iepirkšanā, pārvadāšanā un importēšanā. Tādējādi galvenajai prasībai attiecībā uz atļaujas drošību jābūt šādu darbību pierādījuma uzrādīšanai.

               (12)

               Lai nodrošinātu stingru atbilstoši šai tarifu kvotai importēto dzīvnieku statistikas kontroli, nepiemēro pielaidi, kas minēta Regulas (EK) Nr. 376/2008 7. panta 4. punktā.

               (13)

               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,

         IR PIEŅĒMUSI ŠO REGULU.
   1. pants
   1.   Atver Savienības beznodokļu tarifa kvotu katru gadu periodam no 1. janvāra līdz 31. decembrim, lai importētu 4 600 Šveices izcelsmes dzīvus liellopus, kas sver vairāk par 160 kg, uz ko attiecas KN kods 0102 29 41, 0102 29 49, 0102 29 51, 0102 29 59, 0102 29 61, 0102 29 69, 0102 29 91, 0102 29 99, ex 0102 39 10, kuru svars pārsniedz 160 kg, vai ex 0102 90 91, kuru svars pārsniedz 160 kg.
   Minētās tarifu kvotas kārtas numurs ir 09.4203.
   2.   Produktiem, kas minēti 1. punktā, ir piemērojami Eiropas Kopienas un Šveices Konfederācijas Nolīguma par lauksaimniecības produktu tirdzniecību 4. pantā paredzētie izcelsmes noteikumi.
   2. pants
   1.   Piemērojot Regulas (EK) Nr. 1301/2006 5. pantu, tajā minētā iesaistīšanās tirdzniecībā ar trešām valstīm nozīmē to, ka pieteikuma iesniedzēji ir importējuši vismaz 50 dzīvniekus, uz kuriem attiecas KN kods 0102.
   Dalībvalstis kā apliecinājumu tirdzniecībai ar trešām valstīm drīkst pieņemt Regulas (EK) Nr. 1301/2006 5. panta otrajā daļā minēto dokumentu apstiprinātas kopijas, kuras pienācīgi apliecinājusi kompetentā iestāde.
   2.   Uzņēmums, kas izveidots, apvienojoties uzņēmumiem, kuriem katram ir bāzes imports, kas atbilst 1. punktā minētajam minimālajam daudzumam, par pamatu iesniegumam var izmantot minētos bāzes imports.
   3. pants
   1.   Importa tiesību pieteikumam jāattiecas vismaz uz 50 dzīvniekiem un tas nedrīkst attiekties uz vairāk nekā 5 % no pieejamā daudzuma.
   2.   Importa tiesību pieteikumus jāiesniedz vēlākais līdz 1. decembrim plkst. 13.00 pēc Briseles laika pirms attiecīgās gada kvotas laikposma.
   3.   Pēc iesniegto dokumentu pārbaudes dalībvalstis vēlākais līdz desmitajai darba dienai pēc pieteikumu iesniegšanas termiņa beigām paziņo Komisijai pieteikumā norādīto daudzumu kopējo skaitu.
   Neatkarīgi no Regulas (EK) Nr. 1301/2006 6. panta 3. punkta piemēro tās 11. pantu.
   4. pants
   1.   Importa tiesības piešķir laikposmā no septītās un ne vēlāk kā līdz sešpadsmitajai darbdienai pēc 3. panta 3. punkta pirmajā daļā minētā paziņojumu iesniegšanas termiņa beigām.
   2.   Ja, izmantojot Regulas (EK) Nr. 1301/2006 7. panta 2. punktā minēto piešķīruma koeficientu, iegūst skaitli, kas mazāks par 50 dzīvniekiem uz vienu pieteikumu, attiecīgās dalībvalstis pieejamo daudzumu nosaka, izlozējot importa tiesības, kuras katra attiecas uz 50 dzīvniekiem. Ja atlikušais dzīvnieku skaits ir mazāks par 50, par šo daudzumu piešķir vienas importa tiesības.
   3.   Ja, piemērojot 2. punktu, izrādās, ka jāpiešķir mazāk importa tiesību, nekā pieprasīts, saskaņā ar 5. panta 1. punktu iesniegto nodrošinājumu nekavējoties proporcionāli atmaksā.
   5. pants
   1.   Importa tiesību nodrošinājums ir EUR 3 par dzīvnieku. Tas jāiemaksā kompetentajai iestādei, iesniedzot importa tiesību pieteikumu.
   2.   Importa atļaujas pieteikumi jāiesniedz par piešķirto daudzumu. Minētais pienākums ir obligāta prasība Īstenošanas regulas (ES) Nr. 282/2012 19. panta 2. punkta nozīmē.
   3.   Ja 4. panta 2. punktā minētā piešķīruma koeficienta piemērošanas rezultātā tiek piešķirtas tiesības veikt importu mazākā apjomā, nekā bija prasīts pieteikumā, iesniegtais nodrošinājums nekavējoties tiek proporcionāli atmaksāts.
   6. pants
   1.   Importējot piešķirtos daudzumus, uzrāda vienu vai vairākas importa atļaujas.
   2.   Atļaujas pieteikumu var iesniegt tikai tajā dalībvalstī, kurā pieteikuma iesniedzējs ir pieprasījis ar šo tarifu kvotu saistītās importa tiesības un saņēmis tās.
   Katras importa atļaujas izsniegšana nozīmē to, ka attiecīgi jāsamazina iegūtās importa tiesības un nekavējoties jāatmaksā proporcionāla saskaņā ar 5. panta 1. punktu iemaksātā nodrošinājuma daļa.
   3.   Importa atļaujas izdod, pamatojoties uz pieteikumu, ko savā vārdā iesniedzis uzņēmējs, kuram ir piešķirtas importa tiesības.
   4.   Atļaujas pieteikumos un atļaujās norāda šādas ziņas:

               a)

               8. ailē izcelsmes valsti un “jā” atzīmē ar krustiņu;

               b)

               16. ailē – vienu vai vairākus no šādiem KN kodiem:
               0102 29 41, 0102 29 49, 0102 29 51, 0102 29 59, 0102 29 61, 0102 29 69, 0102 29 91, 0102 29 99, ex 0102 39 10, kuru svars pārsniedz 160 kg, vai ex 0102 90 91, kuru svars pārsniedz 160 kg;

               c)

               20. ailē – tarifu kvotas kārtas numuru (09.4203) un vismaz vienu no I pielikumā minētajiem ierakstiem.

         Atļaujas ietver pienākumu importēt no Šveices.
   7. pants
   1.   Atkāpjoties no Regulas (EK) Nr. 376/2008 8. panta 1. punkta, importa atļaujas, kas izsniegtas saskaņā ar šo regulu, nenodod citām personām.
   2.   Importa atļauju piešķir tad, ja ir iemaksāts nodrošinājums, kura apmērs ir EUR 20 par dzīvnieku un kuru veido:

               a)

               šīs regulas 5. panta 1. punktā minētais nodrošinājums, kura apmērs ir EUR 3; un

               b)

               summa, kuras apmērs ir EUR 17 un kuru pieteikuma iesniedzējs iemaksā pieteikuma iesniegšanas laikā.

         3.   Saskaņā ar Regulas (EK) Nr. 376/2008 48. panta 1. punktu pilnu kopējo muitas tarifu, kas attiecīgi piemērojams dienā, kad tiek pieņemta muitas deklarācija izlaišanai brīvā apgrozībā, iekasē par visiem importētajiem daudzumiem, kas pārsniedz importa atļaujā norādītos.
   4.   Atkāpjoties no Regulas (EK) Nr. 376/2008 III nodaļas 4. iedaļas noteikumiem, nodrošinājumu atmaksā tikai tad, kad ir iesniegts apliecinājums, ka atļaujas īpašnieks ir komerciāli un loģistiski atbildīgs par attiecīgo dzīvnieku iepirkšanu, pārvadāšanu un muitošanu laišanai brīvā apgrozībā. Šādā apliecinājumā ir vismaz:

               a)

               faktūrrēķina oriģināls vai apliecināta kopija, ko atļaujas īpašniekam izrakstījis pārdevējs vai tā pārstāvis, abi reģistrēti Šveicē, kā arī pierādījums maksājumam, ko veicis atļaujas īpašnieks, vai neatsaucams akreditīvs, ko atļaujas īpašnieks atvēris par labu pārdevējam;

               b)

               pārvadājuma dokuments, kas par attiecīgajiem dzīvniekiem izsniegts uz atļaujas īpašnieka vārda;

               c)

               apliecinājums, ka preces ir deklarētas laišanai brīvā apgrozībā, kurā norādīts atļaujas īpašnieka, kas vienlaikus ir arī saņēmējs, vārds, uzvārds vai nosaukums un adrese.

         8. pants
   Regulu (EK) Nr. 1301/2006, (EK) Nr. 376/2008 un (EK) Nr. 382/2008 piemēro atbilstoši šai regulai.
   9. pants
   1.   Atkāpjoties no Regulas (EK) Nr. 1301/2006 11. panta 1. punkta otrās daļas, dalībvalstis:

               a)

               pēc katra importa tarifu kvotas perioda beigām ne vēlāk kā 28. februārī sniedz Komisijai informāciju par produktu daudzumu, kādam iepriekšējā importa tarifu kvotas periodā izsniegtas importa atļaujas, tostarp par gadījumiem, kad pieteikumi nav saņemti;

               b)

               pēc katra importa tarifu kvotas perioda beigām ne vēlāk kā 30. aprīlī sniedz Komisijai informāciju par produktu daudzumu, uz ko attiecas neizmantotas vai daļēji izmantotas importa atļaujas, norādot starpību starp daudzumu, kas norādīts importa atļaujas otrā pusē, un daudzumu, kādam atļauja izsniegta, tostarp par gadījumiem, kad pieteikumi nav saņemti.

         2.   Pēc katra importa tarifu kvotas perioda beigām ne vēlāk kā 30. aprīlī, dalībvalstis nosūta Komisijai sīku informāciju par produktu daudzumu, kāds laists brīvā apgrozībā, saskaņā ar Regulas (EK) Nr. 1301/2006 4. pantu.
   3.   Paziņojumos, kas minēti 1. un 2. punktā, daudzumu izsaka kā lopu kopskaitu, atsevišķi izdalot katru produktu kategoriju, kā noteikts Regulas (EK) Nr. 382/2008 V pielikumā.
   10. pants
   Regulu (EK) Nr. 2172/2005 atceļ.
   Atsauces uz atcelto regulu uzskata par atsaucēm uz šo regulu un lasa saskaņā ar atbilstības tabulu, kas atrodas III pielikumā.
   11. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 18. decembrī

            Komisijas vārdā –

            priekšsēdētājs

         José Manuel BARROSO

      (1)  OV L 299, 16.11.2007., 1. lpp.

      (2)  OV L 346, 29.12.2005., 10. lpp.

      (3)  Sk. II pielikumu.

      (4)  OV L 114, 30.4.2002., 132. lpp.

      (5)  OV L 238, 1.9.2006., 13. lpp.

      (6)  OV L 114, 26.4.2008., 3. lpp.

      (7)  OV L 115, 29.4.2008., 10. lpp.

      (8)  OV L 92, 30.3.2012., 4. lpp.

      I PIELIKUMS

         Regulas 6. panta 4. punkta c) apakšpunktā minētie ieraksti

                  —

                  :

                  bulgāru valodā

                  :

                  Регламент за изпълнение (ЕC) № 1223/2012

                  —

                  :

                  spāņu valodā

                  :

                  Reglamento de Ejecución (UE) no 1223/2012

                  —

                  :

                  čehu valodā

                  :

                  Prováděcí nařízení (EU) č. 1223/2012

                  —

                  :

                  dāņu valodā

                  :

                  Gennemførelsesforordning (EU) nr. 1223/2012

                  —

                  :

                  vācu valodā

                  :

                  Durchführungsverordnung (EU) Nr. 1223/2012

                  —

                  :

                  igauņu valodā

                  :

                  Rakendusmäärus (EL) nr 1223/2012

                  —

                  :

                  grieķu valodā

                  :

                  Εκτελεστικός κανονισμός (ΕΕ) αριθ. 1223/2012

                  —

                  :

                  angļu valodā

                  :

                  Implementing Regulation (EU) No 1223/2012

                  —

                  :

                  franču valodā

                  :

                  Règlement d’exécution (UE) no 1223/2012

                  —

                  :

                  itāliešu valodā

                  :

                  Regolamento di esecuzione (UE) n. 1223/2012

                  —

                  :

                  latviešu valodā

                  :

                  Īstenošanas regula (ES) Nr. 1223/2012

                  —

                  :

                  lietuviešu valodā

                  :

                  Įgyvendinimo reglamentas (ES) Nr. 1223/2012

                  —

                  :

                  ungāru valodā

                  :

                  1223/2012/EU végrehajtási rendelet

                  —

                  :

                  maltiešu valodā

                  :

                  Regolament ta’ Implimentazzjoni (UE) Nru 1223/2012

                  —

                  :

                  holandiešu valodā

                  :

                  Uitvoeringsverordening (EU) nr. 1223/2012

                  —

                  :

                  poļu valodā

                  :

                  Rozporządzenie wykonawcze (UE) nr 1223/2012

                  —

                  :

                  portugāļu valodā

                  :

                  Regulamento de Execução (UE) n.o 1223/2012

                  —

                  :

                  rumāņu valodā

                  :

                  Regulamentul de punere în aplicare (UE) nr. 1223/2012

                  —

                  :

                  slovāku valodā

                  :

                  Vykonávacie nariadenie (EÚ) č. 1223/2012

                  —

                  :

                  slovēņu valodā

                  :

                  Izvedbena uredba (EU) št. 1223/2012

                  —

                  :

                  somu valodā

                  :

                  Täytäntöönpanoasetus (EU) N:o 1223/2012

                  —

                  :

                  zviedru valodā

                  :

                  Genomförandeförordning (EU) nr 1223/2012

      II PIELIKUMS

         Atceltā regula ar sekojošo grozījumu sarakstu

                  Komisijas Regula (EK) Nr. 2172/2005
                  (OV L 346, 29.12.2005., 10. lpp.).

                  Komisijas Regula (EK) Nr. 1869/2006
                  (OV L 358, 16.12.2006., 49. lpp.).

                  Komisijas Regula (EK) Nr 1965/2006
                  (OV L 408, 30.12.2006., 27. lpp.).

                  tikai 8. pants un IX pielikums

                  Komisijas Regula (EK) Nr 749/2008
                  (OV L 202, 31.7.2008., 37. lpp.).

                  tikai 3. pants

                  Komisijas Regula (EK) Nr. 1267/2008
                  (OV L 338, 17.12.2008., 37. lpp.).

      III PIELIKUMS

         Atbilstības tabula

                  Regula (EK) Nr. 2172/2005

                  Šī regula

                  1. pants

                  1. pants

                  2. panta 1. punkts

                  2. panta 1. punkts

                  2. panta 4. punkts

                  2. panta 2. punkts

                  3. panta 2. punkts

                  3. panta 1. punkts

                  3. panta 3. punkts, pirmā daļa

                  3. panta 2. punkts

                  3. panta 3. punkts, otrā daļa

                  —

                  3. panta 5. punkts

                  3. panta 3. punkts

                  4., 5. un 6. pants

                  4., 5. un 6. pants

                  7. panta 1. punkts

                  7. panta 1. punkts

                  7. panta 3. punkts

                  7. panta 2. punkts

                  7. panta 5. punkts

                  7. panta 3. punkts

                  7. panta 6. punkts

                  7. panta 4. punkts

                  8. pants

                  8. pants

                  8.a panta 1. punkts

                  9. panta 1. punkts

                  8.a panta 2. punkts, pirmā un otrā daļa

                  9. panta 2. punkts

                  8.a panta 3. punkts

                  9. panta 3. punkts

                  —

                  10. pants

                  9. pants

                  11. pants

                  II pielikums

                  I pielikums

                  —

                  II pielikums

                  —

                  III pielikums


title: Komisijas Īstenošanas regula (ES) Nr. 1143/2011 ( 2011. gada 10. novembris ), ar ko apstiprina darbīgo vielu prohlorāzu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulas (ES) Nr. 540/2011 pielikumu un Komisijas Lēmumu 2008/934/EK Dokuments attiecas uz EEZ

text:
               11.11.2011

               LV

               Eiropas Savienības Oficiālais Vēstnesis

               L 293/26

         KOMISIJAS ĪSTENOŠANAS REGULA (ES) Nr. 1143/2011
   (2011. gada 10. novembris),
   ar ko apstiprina darbīgo vielu prohlorāzu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulas (ES) Nr. 540/2011 pielikumu un Komisijas Lēmumu 2008/934/EK
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 13. panta 2. punktu un 78. panta 2. punktu,
   tā kā:

               (1)

               Saskaņā ar Regulas (EK) Nr. 1107/2009 80. panta 1. punkta c) apakšpunktu Padomes Direktīvu 91/414/EEK (2) piemēro attiecībā uz apstiprinājuma procedūru un nosacījumiem tām darbīgajām vielām, par kurām iesniegtie pieteikumi atzīti par pilnīgiem atbilstoši 16. pantam Komisijas 2008. gada 17. janvāra Regulā (EK) Nr. 33/2008, ar ko paredz sīki izstrādātus noteikumus Padomes Direktīvas 91/414/EEK piemērošanai attiecībā uz parasto un paātrināto procedūru to darbīgo vielu novērtēšanai, kas veidoja darba programmas daļu, kura minēta šīs direktīvas 8. panta 2. punktā, bet nav iekļautas tās I pielikumā (3). Prohlorāzs ir darbīgā viela, par kuru iesniegtie pieteikumi saskaņā ar minēto regulu ir pilnīgi.

               (2)

               Komisijas Regulā (EK) Nr. 451/2000 (4) un Regulā (EK) Nr. 1490/2002 (5) paredzēti sīki izstrādāti noteikumi par to, kā īstenot Direktīvas 91/414/EEK 8. panta 2. punktā minētās darba programmas otro un trešo posmu, un sniegts to darbīgo vielu saraksts, kuras jānovērtē attiecībā uz to iespējamo iekļaušanu Direktīvas 91/414/EEK I pielikumā. Prohlorāzs bija minētajā sarakstā.

               (3)

               Saskaņā ar 3. panta 2. punktu Komisijas 2007. gada 20. septembra Regulā (EK) Nr. 1095/2007, ar ko groza Regulu (EK) Nr. 1490/2002, ar kuru nosaka sīki izstrādātus noteikumus, kā īstenot trešo posmu darba programmā, kura minēta Padomes Direktīvas 91/414/EEK 8. panta 2. punktā, un Regulu (EK) Nr. 2229/2004, ar ko nosaka turpmākus sīki izstrādātus noteikumus, kā īstenot ceturto posmu darba programmā, kura minēta Padomes Direktīvas 91/414/EEK 8. panta 2. punktā (6), ziņotājs divu mēnešu laikā no attiecīgās regulas spēkā stāšanās dienas atsauca atbalstu attiecīgās darbīgās vielas iekļaušanai Direktīvas 91/414/EEK I pielikumā. Tādēļ par prohlorāza neiekļaušanu tika pieņemts Komisijas 2008. gada 5. decembra Lēmums 2008/934/EK par dažu darbīgo vielu neiekļaušanu Padomes Direktīvas 91/414/EEK I pielikumā un tādu augu aizsardzības līdzekļu atļauju atsaukšanu, kuros ir minētās vielas (7).

               (4)

               Saskaņā ar Direktīvas 91/414/EEK 6. panta 2. punktu sākotnējais ziņotājs (turpmāk “pieteikuma iesniedzējs”) iesniedza jaunu pieteikumu, kurā lūdza piemērot paātrināto procedūru, kā paredzēts Regulas (EK) Nr. 33/2008 14.–19. pantā.

               (5)

               Pieteikumu iesniedza Īrijai, kura ar Regulu (EK) Nr. 1490/2002 bija izraudzīta par ziņotāju dalībvalsti. Tika ievērots paātrinātās procedūras termiņš. Darbīgās vielas specifikācija un atļautie lietošanas veidi ir tādi paši, kā izklāstīts Lēmumā 2008/934/EK. Minētais pieteikums atbilst arī visām pārējām Regulas (EK) Nr. 33/2008 15. pantā noteiktajām pamatprasībām un procedūras prasībām.

               (6)

               Īrija izvērtēja pieteikuma iesniedzēja iesniegtos papildu datus un sagatavoja papildu ziņojumu. Tā minēto ziņojumu 2010. gada 3. augustā nosūtīja Eiropas Pārtikas nekaitīguma iestādei (turpmāk “iestāde”) un Komisijai. Iestāde papildu ziņojumu nosūtīja pārējām dalībvalstīm un pieteikuma iesniedzējam, lai tie varētu izteikt komentārus, un saņemtos komentārus nosūtīja Komisijai. Saskaņā ar Regulas (EK) Nr. 33/2008 20. panta 1. punktu un pēc Komisijas pieprasījuma iestāde 2011. gada 13. jūlijā Komisijai iesniedza secinājumu par prohlorāzu (8). Dalībvalstis un Komisija izskatīja novērtējuma ziņojuma projektu, papildu ziņojumu un iestādes secinājumu Pārtikas aprites un dzīvnieku veselības pastāvīgajā komitejā, un 2011. gada 27. septembrī tas tika pabeigts kā Komisijas pārskata ziņojums par prohlorāzu.

               (7)

               Dažādajās veiktajās pārbaudēs konstatēja, ka prohlorāzu saturošus augu aizsardzības līdzekļus var uzskatīt par tādiem, kas kopumā atbilst Direktīvas 91/414/EEK 5. panta 1. punkta a) un b) apakšpunktā noteiktajām prasībām, jo īpaši attiecībā uz lietojumiem, kas tika pārbaudīti un sīki izklāstīti Komisijas pārskata ziņojumā. Tādēļ ir lietderīgi apstiprināt prohlorāzu saskaņā ar Regulu (EK) Nr. 1107/2009.

               (8)

               Saskaņā ar Regulas (EK) Nr. 1107/2009 13. panta 2. punktu, kā arī tās 6. pantu un ņemot vērā jaunākās zinātnes un tehnikas atziņas, tomēr jāiekļauj vairāki nosacījumi un ierobežojumi.

               (9)

               Neskarot minēto secinājumu par to, ka prohlorāzs būtu jāapstiprina, jo īpaši lietderīgi ir pieprasīt papildu apstiprinošu informāciju.

               (10)

               Pirms apstiprināšanas būtu jāatvēl saprātīgs laiks, kas dalībvalstīm un ieinteresētajām personām dotu iespēju sagatavoties no apstiprinājuma izrietošo jauno prasību izpildei.

               (11)

               Neskarot pienākumus, kas noteikti Regulā (EK) Nr. 1107/2009 un izriet no apstiprinājuma piešķiršanas, ņemot vērā konkrēto situāciju, kura radusies pārejā no Direktīvas 91/414/EEK piemērošanas uz Regulas (EK) Nr. 1107/2009 piemērošanu, tomēr būtu jāpiemēro turpmāk minētais. Pēc apstiprināšanas būtu jāatvēl dalībvalstīm seši mēneši atļauju pārskatīšanai attiecībā uz augu aizsardzības līdzekļiem, kas satur prohlorāzu. Dalībvalstīm līdzšinējās atļaujas attiecīgi būtu jāgroza, jāaizstāj vai jāatsauc. Atkāpjoties no iepriekš minētā termiņa, būtu jāparedz ilgāks laiks, lai būtu iespējams iesniegt un novērtēt visu atjaunināto pilno III pielikuma dokumentāciju, kas paredzēta Direktīvā 91/414/EEK un attiecas uz katru paredzēto lietojuma veidu katram augu aizsardzības līdzeklim saskaņā ar vienotajiem principiem.

               (12)

               Direktīvas 91/414/EEK I pielikumā iekļaujot darbīgās vielas, kuras novērtētas saskaņā ar Komisijas 1992. gada 11. decembra Regulu (EEK) Nr. 3600/92, ar ko paredz sīki izstrādātus noteikumus tās darba programmas pirmā posma īstenošanai, kas minēta 8. panta 2. punktā Padomes Direktīvā 91/414/EEK par augu aizsardzības līdzekļu laišanu tirgū (9), gūtā pieredze liecina, ka var rasties grūtības, interpretējot pašreizējo atļauju turētāju pienākumus attiecībā uz piekļuvi datiem. Lai izvairītos no turpmākām grūtībām, būtu jāprecizē dalībvalstu pienākumi, galvenokārt pienākums pārbaudīt, vai atļaujas turētājam ir piekļuve dokumentācijai, kas atbilst minētās direktīvas II pielikuma prasībām. Tomēr šāds precizējums, salīdzinot ar līdzšinējām direktīvām par grozījumiem minētās direktīvas I pielikumā vai regulās, ar ko apstiprina darbīgās vielas, neparedz nekādus jaunus pienākumus dalībvalstīm vai atļauju turētājiem.

               (13)

               Saskaņā ar Regulas (EK) Nr. 1107/2009 13. panta 4. punktu būtu attiecīgi jāgroza Komisijas Īstenošanas regulas (ES) Nr. 540/2011 (10) pielikums.

               (14)

               Lēmumā 2008/934/EK paredzēts, ka prohlorāzu minētajā pielikumā neiekļauj un ka tādu augu aizsardzības līdzekļu atļaujas, kuros ir minētā viela, līdz 2011. gada 31. decembrim atsauc. Minētā lēmuma pielikumā jāsvītro aile par prohlorāzu. Tāpēc ir lietderīgi attiecīgi grozīt Lēmumu 2008/934/EK.

               (15)

               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Darbīgās vielas apstiprināšana
   Darbīgo vielu prohlorāzu, kā norādīts I pielikumā, apstiprina atbilstīgi minētajā pielikumā izklāstītajiem nosacījumiem.
   2. pants
   Augu aizsardzības līdzekļu pārvērtēšana
   1.   Dalībvalstis saskaņā ar Regulu (EK) Nr. 1107/2009/EEK līdz 2012. gada 30. jūnijam attiecīgā gadījumā groza vai atsauc spēkā esošās atļaujas tādiem augu aizsardzības līdzekļiem, kuru sastāvā kā darbīgā viela ir prohlorāzs.
   Tās līdz minētajai dienai īpaši pārbauda, vai šīs regulas I pielikuma nosacījumi, izņemot tos nosacījumus, kas norādīti attiecīgā pielikuma īpašo noteikumu ailes B daļā, izpildīti un vai atļaujas turētājam saskaņā ar Direktīvas 91/414/EEK 13. panta 1.–4. punkta nosacījumiem un Regulas (EK) Nr. 1107/2009 62. pantu ir tāda dokumentācija vai piekļuve tādai dokumentācijai, kas atbilst minētās direktīvas II pielikuma prasībām.
   2.   Atkāpjoties no 1. punkta, katru atļauto augu aizsardzības līdzekli, kas satur prohlorāzu kā vienīgo darbīgo vielu vai vienu no vairākām darbīgajām vielām, kuras vēlākais līdz 2011. gada 31. decembrim ir iekļautas Īstenošanas regulas (ES) Nr. 540/2011 pielikumā, dalībvalstis atkārtoti novērtē saskaņā ar vienotajiem principiem, kuri noteikti Regulas (EK) Nr. 1107/2009 29. panta 6. punktā, pamatojoties uz dokumentāciju, kas atbilst Direktīvas 91/414/EEK III pielikuma prasībām, un ņemot vērā šīs regulas I pielikuma B daļas īpašo noteikumu aili. Pamatojoties uz minēto novērtējumu, tās nosaka, vai līdzeklis atbilst Regulas (EK) Nr. 1107/2009 29. panta 1. punktā izklāstītajiem nosacījumiem. Pēc tam, kad tas ir noteikts, dalībvalstis rīkojas šādi:

               a)

               ja līdzeklis satur prohlorāzu kā vienīgo darbīgo vielu, vajadzības gadījumā vēlākais līdz 2015. gada 31. decembrim groza vai atsauc atļauju; vai

               b)

               ja līdzeklis satur prohlorāzu kā vienu no vairākām darbīgajām vielām, atļauju vajadzības gadījumā groza vai atsauc vēlākais līdz 2015. gada 31. decembrim vai līdz dienai, kas attiecībā uz šādiem grozījumiem vai atsaukšanu noteikta attiecīgajā tiesību aktā vai tiesību aktos, ar ko attiecīgo vielu vai vielas iekļāva Direktīvas 91/414/EEK I pielikumā vai apstiprināja, izvēloties vēlāko no šiem datumiem.

         3. pants
   Grozījumi Īstenošanas regulā (ES) Nr. 540/2011
   Īstenošanas regulas (EK) Nr. 540/2011 pielikumu groza saskaņā ar šīs regulas II pielikumu.
   4. pants
   Grozījumi Lēmumā 2008/934/EK
   Lēmuma 2008/934/EK pielikumā svītro rindu attiecībā uz prohlorāzu.
   5. pants
   Stāšanās spēkā un piemērošanas diena
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2012. gada 1. janvāra.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 10. novembrī

            Komisijas vārdā –

            priekšsēdētājs

         José Manuel BARROSO

      (1)  OV L 309, 24.11.2009., 1. lpp.

      (2)  OV L 230, 19.8.1991., 1. lpp.

      (3)  OV L 15, 18.1.2008., 5. lpp.

      (4)  OV L 55, 29.2.2000., 25. lpp.

      (5)  OV L 224, 21.8.2002., 23. lpp.

      (6)  OV L 246, 21.9.2007., 19. lpp.

      (7)  OV L 333, 11.12.2008., 11. lpp.

      (8)  Eiropas Pārtikas nekaitīguma iestāde; Conclusion on the peer review of the pesticide risk assessment of the active substance prochloraz. EFSA Journal 2011, 9(7):2323 (120 lpp.). doi:10.2903/j.efsa.2011.2323. Pieejams tiešsaistē: www.efsa.europa.eu.

      (9)  OV L 366, 15.12.1992., 10. lpp.

      (10)  OV L 153, 11.6.2011., 1. lpp.

      I PIELIKUMS

                  Parastais nosaukums, identifikācijas numurs

                     IUPAC nosaukums

                  Tīrība (1)

                  Apstiprināšanas datums

                  Apstiprināšanas termiņa beigas

                  Īpaši noteikumi

                  Prohlorāzs

                     CAS Nr. 67747-09-5

                     CIPAC Nr. 407

                  N-propil-N-[2-(2,4,6-trihlorfenoksi)etil]-imidazol-1-karboksamīds

                  ≥ 970 g/kg
                  Piemaisījumi:
                  dioksīnu un furānu summa (PVO-PCDD/T TEQ) (2): ne vairāk kā 0,01 mg/kg

                  2012. gada 1. janvāris

                  2021. gada 31. decembris

                  A   DAĻA
                  Var atļaut lietot tikai kā fungicīdu. Lietojot ārpus telpām, deva nedrīkst pārsniegt 450 g/ha vienā lietošanas reizē.
                  B   DAĻA
                  Īstenojot Regulas (EK) Nr. 1107/2009 29. panta 6. punktā minētos vienotos principus, ņem vērā secinājumus, kas izriet no Pārtikas aprites un dzīvnieku veselības pastāvīgās komitejas 2011. gada 27. septembrī pabeigtā pārskata ziņojuma par prohlorāzu un jo īpaši no tā I un II papildinājuma.
                  Vispārējā novērtēšanā dalībvalstis:

                              a)

                              īpašu uzmanību veltī operatoru un strādnieku aizsardzībai, kā arī nodrošina, lai lietošanas noteikumos būtu paredzēts attiecīgā gadījumā izmantot pienācīgus individuālās aizsardzības līdzekļus;

                              b)

                              īpašu uzmanību pievērš ūdens organismu apdraudējumam un nodrošina, lai atļaujas nosacījumos attiecīgā gadījumā būtu iekļauti riska mazināšanas pasākumi;

                              c)

                              īpašu uzmanību pievērš zīdītāju ilgtermiņa apdraudējumam un nodrošina, lai atļaujas nosacījumos attiecīgā gadījumā būtu iekļauti riska mazināšanas pasākumi.

                        Pieteikuma iesniedzēji iesniedz apstiprinošu informāciju par:

                              1)

                              dokumentācijā par toksisko ietekmi uz zīdītājiem un ekotoksiskumu izmantotā testa materiāla un tehniskā materiāla specifikācijas salīdzinājumu un pārbaudi;

                              2)

                              vides risku novērtējumu par prohlorāza metālu kompleksajiem savienojumiem;

                              3)

                              prohlorāza īpašības, kas var potenciāli izraisīt endokrīnās sistēmas traucējumus putniem.

                        Pieteikuma iesniedzējs 1. un 2. punktā minēto informāciju Komisijai, dalībvalstīm un iestādei iesniedz līdz 2013. gada 31. decembrim, savukārt 3. punktā minēto informāciju – divu gadu laikā pēc attiecīgo OECD pārbaužu vadlīniju pieņemšanas par endokrīnās sistēmas traucējumiem.

         (1)  Sīkāka informācija par darbīgās vielas identitāti un specifikāciju ir sniegta pārskata ziņojumā.

         (2)  Dioksīni (polihlordibenz-para-dioksīnu (PCDD) un polihlordibenzfurānu (PCDF) kopējais saturs, izteikts Pasaules Veselības organizācijas (PVO) toksiskuma ekvivalentā (TEQ), izmantojot PVO toksiskuma ekvivalences koeficientus (WHO-TEF)).

      II PIELIKUMS
      Īstenošanas regulas (ES) Nr. 540/2011 pielikuma B daļā pievieno šādu ierakstu:

                     “20

                     Prohlorāzs

                        CAS Nr. 67747-09-5

                        CIPAC Nr. 407

                     N-propil-N-[2-(2,4,6-trihlorfenoksi)etil]-imidazol-1-karboksamīds

                     ≥ 970 g/kg
                     Piemaisījumi:
                     dioksīnu un furānu summa (PVO-PCDD/T TEQ) (1): ne vairāk kā 0,01 mg/kg

                     2012. gada 1. janvāris

                     2021. gada 31. decembris

                     A   DAĻA
                     Var atļaut lietot tikai kā fungicīdu. Lietojot ārpus telpām, deva nedrīkst pārsniegt 450 g/ha vienā lietošanas reizē.
                     B   DAĻA
                     Īstenojot Regulas (EK) Nr. 1107/2009 29. panta 6. punktā minētos vienotos principus, ņem vērā secinājumus, kas izriet no Pārtikas aprites un dzīvnieku veselības pastāvīgās komitejas 2011. gada 27. septembrī pabeigtā pārskata ziņojuma par prohlorāzu un jo īpaši no tā I un II papildinājuma.
                     Vispārējā novērtēšanā dalībvalstis:

                                 a)

                                 īpašu uzmanību veltī operatoru un strādnieku aizsardzībai, kā arī nodrošina, lai lietošanas noteikumos būtu paredzēts attiecīgā gadījumā izmantot pienācīgus individuālās aizsardzības līdzekļus;

                                 b)

                                 īpašu uzmanību pievērš ūdens organismu apdraudējumam un nodrošina, lai atļaujas nosacījumos attiecīgā gadījumā būtu iekļauti riska mazināšanas pasākumi;

                                 c)

                                 īpašu uzmanību pievērš zīdītāju ilgtermiņa apdraudējumam un nodrošina, lai atļaujas nosacījumos attiecīgā gadījumā būtu iekļauti riska mazināšanas pasākumi;

                           Pieteikuma iesniedzēji iesniedz apstiprinošu informāciju par:

                                 1)

                                 dokumentācijā par toksisko ietekmi uz zīdītājiem un ekotoksiskumu izmantotā testa materiāla un tehniskā materiāla specifikācijas salīdzinājumu un pārbaudi;

                                 2)

                                 vides risku novērtējumu par prohlorāza metālu kompleksajiem savienojumiem;

                                 3)

                                 prohlorāza īpašības, kas var potenciāli izraisīt endokrīnās sistēmas traucējumus putniem.

                           Pieteikuma iesniedzējs 1. un 2. punktā minēto informāciju Komisijai, dalībvalstīm un iestādei iesniedz līdz 2013. gada 31. decembrim, savukārt 3. punktā minēto informāciju – divu gadu laikā pēc attiecīgo OECD pārbaužu vadlīniju pieņemšanas par endokrīnās sistēmas traucējumiem.

         (1)  Dioksīni (polihlordibenz-para-dioksīnu (PCDD) un polihlordibenzfurānu (PCDF) kopējais saturs, izteikts Pasaules Veselības organizācijas (PVO) toksiskuma ekvivalentā (TEQ), izmantojot PVO toksiskuma ekvivalences koeficientus (WHO-TEF)).”


title: Komisijas Īstenošanas regula (ES) Nr. 608/2012 ( 2012. gada 6. jūlijs ), ar ko groza Īstenošanas regulu (ES) Nr. 540/2011 attiecībā uz darbīgo vielu vielu – denatonija benzoāta, metilnonilketona un augu eļļu/krūzmētras eļļas – apstiprināšanas nosacījumiem  Dokuments attiecas uz EEZ

text:
               7.7.2012

               LV

               Eiropas Savienības Oficiālais Vēstnesis

               L 177/19

         KOMISIJAS ĪSTENOŠANAS REGULA (ES) Nr. 608/2012
   (2012. gada 6. jūlijs),
   ar ko groza Īstenošanas regulu (ES) Nr. 540/2011 attiecībā uz darbīgo vielu vielu – denatonija benzoāta, metilnonilketona un augu eļļu/krūzmētras eļļas – apstiprināšanas nosacījumiem
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 13. panta 2. punkta c) apakšpunktu,
   tā kā:

               (1)

               Darbīgās vielas denatonija benzoāts, metilnonilketons un augu eļļas/krūzmētras eļļa ar Komisijas Direktīvu 2008/127/EK (2) tika iekļautas Padomes Direktīvas 91/414/EEK (3) I pielikumā saskaņā ar procedūru, kas paredzēta 24.b pantā Komisijas 2004. gada 3. decembra Regulā (EK) Nr. 2229/2004, ar ko nosaka turpmākus sīki izstrādātus noteikumus, kā īstenot ceturto posmu darba programmā, kura minēta Padomes Direktīvas 91/414/EEK (4) 8. panta 2. punktā. Kopš Direktīva 91/414/EEK ir aizstāta ar Regulu (EK) Nr. 1107/2009, uzskata, ka šīs vielas ir apstiprinātas atbilstoši minētajai regulai un ir uzskaitītas pielikuma A daļā Komisijas 2011. gada 25. maija Īstenošanas regulā (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz apstiprināto darbīgo vielu sarakstu (5).

               (2)

               Eiropas Pārtikas nekaitīguma iestāde, turpmāk “iestāde”, saskaņā ar Regulas (EK) Nr. 2229/2004 25.a pantu 2011. gada 2. decembrī iesniedza Komisijai secinājumus attiecībā uz pārskata ziņojumu projektiem par denatonija benzoātu (6), metilnonilketonu (7) un 2011. gada 16. decembrī par augu eļļām/krūzmētras eļļu (8). Dalībvalstis un Komisija izskatīja pārskata ziņojumu projektus un iestādes secinājumus Pārtikas aprites un dzīvnieku veselības pastāvīgajā komitejā, un 2012. gada 1. jūnijā tie tika pabeigti kā Komisijas pārskata ziņojumi par denatonija benzoātu, metilnonilketonu un augu eļļām/krūzmētras eļļu.

               (3)

               Iestāde pieteikumu iesniedzējiem paziņoja secinājumus par denatonija benzoātu, metilnonilketonu un augu eļļām/krūzmētras eļļu, un Komisija aicināja pieteikumu iesniedzējus iesniegt piezīmes par pārskata ziņojumiem.

               (4)

               Apstiprināts, ka darbīgās vielas – denatonija benzoāts, metilnonilketons un augu eļļas/krūzmētras eļļa – ir uzskatāmas par apstiprinātām atbilstoši Regulai (EK) Nr. 1107/2009.

               (5)

               Saskaņā ar Regulas (EK) Nr. 1107/2009 13. panta 2. punktu, saistībā ar tās 6. pantu, un ņemot vērā pašreizējās zinātnes un tehnikas atziņas, ir jāgroza apstiprināšanas nosacījumi denatonija benzoātam, metilnonilketonam un augu eļļām/krūzmētras eļļai. Ir jo īpaši lietderīgi pieprasīt papildu apstiprinošu informāciju par metilnonilketonu. Augu eļļas/krūzmētras eļļa būtu jālieto kartupeļu apstrādei pēc ražas novākšanas.

               (6)

               Pirms šīs regulas piemērošanas būtu jāatvēl atbilstīgs laikposms, lai dalībvalstis, pieteikumu iesniedzēji un augu aizsardzības līdzekļu atļauju turētāji varētu izpildīt prasības, kas izriet no apstiprināšanas nosacījumu grozījumiem.

               (7)

               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Īstenošanas regulas (ES) Nr. 540/2011 pielikuma A daļu groza saskaņā ar šīs regulas pielikumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2012. gada 1. novembra.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 6. jūlijā

            Komisijas vārdā –

            priekšsēdētājs

         José Manuel BARROSO

      (1)  OV L 309, 24.11.2009., 1. lpp.

      (2)  OV L 344, 20.12.2008., 89. lpp.

      (3)  OV L 230, 19.8.1991., 1. lpp.

      (4)  OV L 379, 24.12.2004, 13. lpp.

      (5)  OV L 153, 11.6.2011., 1. lpp.

      (6)  Secinājums par speciālistu veikto pesticīdu riska novērtējumu attiecībā uz darbīgo vielu “denatonija benzoāts”, EFSA Journal (2012) 10(1), 2483. Pieejams tiešsaistē: www.efsa.europa.eu/efsajournal.htm.

      (7)  Secinājums par speciālistu veikto pesticīdu riska novērtējumu attiecībā uz darbīgo vielu “metilnonilketons”, EFSA Journal (2012) 10(1), 2495. Pieejams tiešsaistē: www.efsa.europa.eu/efsajournal.htm.

      (8)  Secinājums par speciālistu veikto pesticīdu riska novērtējumu attiecībā uz darbīgo vielu “augu eļļas/krūzmētras eļļa”, EFSA Journal (2012) 10(1), 2541. www.efsa.europa.eu/efsajournal.htm.

      PIELIKUMS
      Īstenošanas regulas (ES) Nr. 540/2011 pielikuma A daļu groza šādi.

                  (1)

                  226. rindu attiecībā uz darbīgo vielu “denatonija benzoāts” aizstāj ar šādu:

                              Numurs

                              Parastais nosaukums, identifikācijas numuri

                                 IUPAC nosaukums

                              Tīrība (1)

                              Apstiprināšanas datums

                              Apstiprināšanas termiņa beigas

                              Īpaši noteikumi

                              “226

                              Denatonija benzoāts

                                 CAS Nr. 3734-33-6

                                 CIPAC Nr. 845

                              Benzildietil[[2,6-ksililkarbamoil]metil]amonija benzoāts

                              ≥ 975g/kg

                              2009. gada 1. septembris

                              2019. gada 31. augusts

                              A   DAĻA
                              Var atļaut izmantot tikai kā repelentu.
                              B   DAĻA
                              Novērtējot pieteikumus, kas iesniegti, lai saņemtu atļauju lietot denatonija benzoātu saturošus augu aizsardzības līdzekļus citādi, nevis apstrādāšanai ar automātisku pārvietojamu ierīci, ko izmanto mežsaimniecībā, dalībvalstis īpašu uzmanību pievērš Regulas (EK) Nr. 1107/2009 4. panta 3. punktā minētajiem kritērijiem un nodrošina, lai pirms šādas atļaujas izsniegšanas būtu iesniegti visi nepieciešamie dati un informācija.
                              Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā secinājumus pārskata ziņojumā par denatonija benzoātu (SANCO/2607/2008) un jo īpaši tā I un II papildinājumu, ko 2012. gada 1. jūnijā pabeigusi Pārtikas aprites un dzīvnieku veselības pastāvīgā komiteja.
                              Šajā vispārējā novērtējumā dalībvalstīm jāpievērš īpaša vērība lietotāju aizsardzībai. Atļautās izmantošanas nosacījumos jānorāda, ka jālieto atbilstoši individuālās aizsardzības līdzekļi.
                              Izmantošanas nosacījumos vajadzības gadījumā ietver riska mazināšanas pasākumus.”

                  (2)

                  238. rindu attiecībā uz darbīgo vielu “metilnonilketons” aizstāj ar šādu:

                              Numurs

                              Parastais nosaukums, identifikācijas numuri

                                 IUPAC nosaukums

                              Tīrība (2)

                              Apstiprināšanas datums

                              Apstiprināšanas termiņa beigas

                              Īpaši noteikumi

                              “238

                              Metilnonilketons

                                 CAS Nr. 112-12-9

                                 CIPAC Nr. 846

                              Undekāns-2-viens

                              ≥ 975g/kg

                              2009. gada 1. septembris

                              2019. gada 31. augusts

                              A   DAĻA
                              Var atļaut izmantot tikai kā repelentu.
                              B   DAĻA
                              Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā secinājumus pārskata ziņojumā par metilnonilketonu (SANCO/2619/2008) un jo īpaši tā I un II papildinājumu, ko 2012. gada 1. jūnijā pabeigusi Pārtikas aprites un dzīvnieku veselības pastāvīgā komiteja.
                              Izmantošanas nosacījumos vajadzības gadījumā ietver riska mazināšanas pasākumus. Jāizvairās no saskares ar pārtiku un lopbarības kultūrām.
                              Pieteikuma iesniedzējs iesniedz apstiprinošu informāciju par:

                                          a)

                                          specifikāciju attiecībā uz materiālu, kam pārbaudīta toksikoloģiskā iedarbība uz zīdītājiem, un ekotoksikoloģiskajiem pētījumiem;

                                          b)

                                          specifikāciju un atbilstošiem partijas datiem, kā arī apstiprinātām analīzes metodēm;

                                          c)

                                          atbilstošu novērtējumu attiecībā uz metilnonilketona darbību, izplatīšanos un varbūtējiem pārveidošanās produktiem vidē;

                                          d)

                                          risku attiecībā uz ūdenī un augsnē dzīvojošiem organismiem.

                                    Pieteikuma iesniedzējs Komisijai, dalībvalstīm un iestādei iesniedz a) un b) punktā minēto informāciju līdz 2013. gada 30. aprīlim, bet c) un d) punktā minēto informāciju – līdz 2015. gada 31. decembrim.”

                  (3)

                  243. rindu attiecībā uz darbīgo vielu “augu eļļas/krūzmētras eļļa” aizstāj ar šādu:

                              Numurs

                              Parastais nosaukums, identifikācijas numuri

                                 IUPAC nosaukums

                              Tīrība (3)

                              Apstiprināšanas datums

                              Apstiprināšanas termiņa beigas

                              Īpaši noteikumi

                              “243

                              Augu eļļas/krūzmētras eļļa

                                 CAS Nr. 8008-79-5

                                 CIPAC Nr. 908

                              Krūzmētras eļļa

                              ≥ 550 g/kg kā L-Karvons

                              2009. gada 1. septembris

                              2019. gada 31. augusts

                              A   DAĻA
                              Var atļaut izmantot tikai kā augu augšanas regulatoru kartupeļu apstrādei pēc ražas novākšanas.
                              Dalībvalstis nodrošina, lai atļaujās būtu norādīts, ka karsto miglošanu veic tikai profesionālās uzglabāšanas telpās, un ka uzglabāšanas laikā tiek izmantoti labākie pieejamie tehniskie paņēmieni, lai nepieļautu produkta (miglošanas izraisītas dūmakas) izplatīšanos vidē, uzglabāšanas, pārvadāšanas, atkritumus apglabāšanas un lietošanas laikā.
                              B   DAĻA
                              Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā secinājumus grozītajā pārskata ziņojumā par augu eļļām/krūzmētras eļļu (SANCO/2624/2008) un jo īpaši tā I un II papildinājumu, ko 2012. gada 1. jūnijā pabeigusi Pārtikas aprites un dzīvnieku veselības pastāvīgā komiteja.
                              Izmantošanas nosacījumos vajadzības gadījumā ietver riska mazināšanas pasākumus.”

         (1)  Sīkāka informācija par darbīgās vielas identitāti un specifikāciju ir sniegta to pārskata ziņojumā.

         (2)  Sīkāka informācija par darbīgās vielas identitāti un specifikāciju ir sniegta to pārskata ziņojumā.

         (3)  Sīkāka informācija par darbīgās vielas identitāti un specifikāciju ir sniegta to pārskata ziņojumā.


title: Komisijas Īstenošanas regula (ES) Nr. 703/2011 ( 2011. gada 20. jūlijs ), ar ko apstiprina darbīgo vielu azoksistrobīnu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulas (ES) Nr. 540/2011 pielikumu  Dokuments attiecas uz EEZ

text:
               21.7.2011

               LV

               Eiropas Savienības Oficiālais Vēstnesis

               L 190/33

         KOMISIJAS ĪSTENOŠANAS REGULA (ES) Nr. 703/2011
   (2011. gada 20. jūlijs),
   ar ko apstiprina darbīgo vielu azoksistrobīnu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulas (ES) Nr. 540/2011 pielikumu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 13. panta 2. punktu un 78. panta 2. punktu,
   tā kā:

               (1)

               Saskaņā ar Regulas (EK) Nr. 1107/2009 80. panta 1. punkta b) apakšpunktu Padomes Direktīvu 91/414/EEK (2) piemēro darbīgajām vielām, kas uzskaitītas I pielikumā Komisijas 2007. gada 27. jūnija Regulā (EK) Nr. 737/2007, ar ko nosaka procedūru, ar kuru Padomes Direktīvas 91/414/EEK I pielikumā atkārtoti iekļauj darbīgo vielu pirmo grupu, un izveido šo vielu sarakstu (3), attiecībā uz apstiprinājuma procedūru un nosacījumiem. Azoksistrobīns ir iekļauts Regulas (EK) Nr. 737/2007 I pielikumā.

               (2)

               Azoksistrobīna apstiprināšanas termiņš, kā norādīts pielikuma A daļā Komisijas 2011. gada 25. maija Īstenošanas regulā (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (4), beidzas 2011. gada 31. decembrī. Saskaņā ar Regulas (EK) Nr. 737/2007 4. panta noteikumiem minētajā pantā norādītajā laikposmā tika iesniegts pieteikums par azoksistrobīna atkārtotu iekļaušanu Direktīvas 91/414/EEK I pielikumā.

               (3)

               Minētais pieteikums tika atzīts par atbilstīgu ar Komisijas 2008. gada 28. jūlija Lēmumu 2008/656/EK par pieteikumu atbilstību saistībā ar darbīgo vielu azimsulfurona, azoksistrobīna, fluroksipīra, imazalila, krezoksimmetila, proheksadionkalcija un spiroksamīna atkārtotu iekļaušanu Padomes Direktīvas 91/414/EEK I pielikumā un par attiecīgo iesniedzēju saraksta izveidošanu (5).

               (4)

               Pieteikuma iesniedzējs Regulas (EK) Nr. 737/2007 6. pantā noteiktajā laikposmā iesniedza minētajā pantā prasītos datus, kā arī skaidrojumu par katra jaunā iesniegtā pētījuma nozīmi.

               (5)

               Ziņotāja dalībvalsts, apspriežoties ar otru ziņotāju dalībvalsti, sagatavoja novērtējuma ziņojumu, ko 2009. gada 10. jūnijā iesniedza Eiropas Pārtikas nekaitīguma iestādei (turpmāk “iestāde”) un Komisijai. Minētajā ziņojumā līdz ar darbīgās vielas novērtējumu ir iekļauts to pētījumu saraksts, kurus ziņotāja dalībvalsts izmantoja vielas novērtēšanai.

               (6)

               Iestāde novērtējuma ziņojumu paziņoja pieteikuma iesniedzējam un dalībvalstīm piezīmju sniegšanai un saņemtās piezīmes nosūtīja Komisijai. Iestāde novērtējuma ziņojumu arī publiskoja.

               (7)

               Pēc Komisijas lūguma dalībvalstis un iestāde veica novērtējuma ziņojuma profesionālapskati. Iestāde 2010. gada 12. martā iesniedza Komisijai savu secinājumu par azoksistrobīna riska novērtējuma profesionālapskati (6). Dalībvalstis un Komisija izskatīja novērtējuma ziņojumu un iestādes secinājumu Pārtikas aprites un dzīvnieku veselības pastāvīgajā komitejā, un 2011. gada 17. jūnijā tas tika pabeigts kā Komisijas pārskata ziņojums par azoksistrobīnu.

               (8)

               Dažādās veiktajās pārbaudēs ir atklājies, ka azoksistrobīnu saturošus augu aizsardzības līdzekļus var uzskatīt par tādiem, kas kopumā atbilst Direktīvas 91/414/EEK 5. panta 1. punkta a) un b) apakšpunkta prasībām, jo īpaši attiecībā uz lietošanas veidiem, kas tika pārbaudīti un sīki izklāstīti Komisijas pārskata ziņojumā. Tāpēc ir lietderīgi apstiprināt azoksistrobīnu.

               (9)

               Saskaņā ar Regulas (EK) Nr. 1107/2009 13. panta 2. punktu, sasaistot ar tās 6. pantu un ņemot vērā pašreizējās zinātnes un tehnikas atziņas, tomēr ir jāietver konkrēti nosacījumi un ierobežojumi, kas nav paredzēti pirmajā iekļaušanas reizē Direktīvas 91/414/EEK I pielikumā.

               (10)

               Pamatojoties uz pārskata ziņojumu, kurā norādīts, ka attiecībā uz darbīgo vielu azoksistrobīnu, par ko ziņoja galvenais datu iesniedzējs, ražošanas piemaisījumu toluolu uzskata par toksisku, tomēr jānosaka šā piemaisījuma maksimālais līmenis tehniskajā materiālā 2 g/kg.

               (11)

               No jaunajiem iesniegtajiem datiem izriet, ka azoksistrobīns var apdraudēt ūdens organismus. Neskarot secinājumu, ka azoksistrobīns jāapstiprina, ir īpaši piemēroti pieprasīt papildu apstiprinošu informāciju.

               (12)

               Pirms apstiprināšanas ir jāparedz pietiekami ilgs laikposms, lai dalībvalstis un ieinteresētās personas varētu sagatavoties šīs apstiprināšanas radīto jauno prasību izpildei.

               (13)

               Neskarot pienākumus, kas apstiprināšanas rezultātā noteikti ar Regulu (EK) Nr. 1107/2009, ņemot vērā īpašo situāciju, ko radījusi pāreja no Direktīvas 91/414/EEK uz Regulu (EK) Nr. 1107/2009, tomēr jāpiemēro šādi nosacījumi. Pēc apstiprināšanas dalībvalstīm jāatvēl sešu mēnešu laikposms atļauju pārskatīšanai attiecībā uz augu aizsardzības līdzekļiem, kas satur azoksistrobīnu. Dalībvalstīm attiecīgi jāmaina, jāaizstāj vai jāatsauc atļaujas. Atkāpjoties no minētā termiņa, jāparedz garāks laikposms, lai iesniegtu un novērtētu visus atjauninātos III pielikumā minētos dokumentus par katru augu aizsardzības līdzekli katrai attiecīgai izmantošanai saskaņā ar vienotajiem principiem, kas noteikti Direktīvā 91/414/EEK.

               (14)

               Direktīvas 91/414/EEK I pielikumā iekļaujot darbīgās vielas, kuras novērtētas saskaņā ar Komisijas 1992. gada 11. decembra Regulu (EEK) Nr. 3600/92, ar ko paredz sīki izstrādātus noteikumus tās darba programmas pirmā posma īstenošanai, kas minēta 8. panta 2. punktā Padomes Direktīvā 91/414/EEK par augu aizsardzības līdzekļu laišanu tirgū (7), gūtā pieredze liecina, ka var rasties grūtības, interpretējot pašreizējo atļauju turētāju pienākumus attiecībā uz piekļuvi datiem. Lai izvairītos no turpmākām grūtībām, jāprecizē dalībvalstu pienākumi, galvenokārt pienākums pārbaudīt, vai atļaujas turētājam ir piekļuve dokumentācijai, kas atbilst minētās direktīvas II pielikuma prasībām. Tomēr šāds precizējums, salīdzinot ar līdzšinējām direktīvām par grozījumiem minētās direktīvas I pielikumā vai regulās, ar ko apstiprina darbīgās vielas, neparedz nekādus jaunus pienākumus dalībvalstīm vai atļauju turētājiem.

               (15)

               Saskaņā ar Regulas (EK) Nr. 1107/2009 13. panta 4. punktu attiecīgi jāgroza Īstenošanas regulas (ES) Nr. 540/2011 pielikums.

               (16)

               Skaidrības labad jāatceļ Komisijas 2010. gada 20. augusta Direktīva 2010/55/ES, ar ko groza Padomes Direktīvas 91/414/EEK I pielikumu, lai atkārtoti iekļautu darbīgo vielu azoksistrobīnu (8).

               (17)

               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Darbīgās vielas apstiprināšana
   Darbīgo vielu azoksistrobīnu, kā norādīts I pielikumā, apstiprina atbilstīgi minētajā pielikumā izklāstītajiem nosacījumiem.
   2. pants
   Augu aizsardzības līdzekļu atkārtota novērtēšana
   1.   Vajadzības gadījumā dalībvalstis līdz 2012. gada 30. jūnijam saskaņā ar Regulu (EK) Nr. 1107/2009 groza vai atsauc pašreizējās atļaujas augu aizsardzības līdzekļiem, kas satur darbīgo vielu azoksistrobīnu.
   Līdz minētajai dienai tās jo īpaši pārliecinās, vai ir izpildīti šīs regulas I pielikuma nosacījumi, izņemot nosacījumus, kas norādīti minētā pielikuma īpašo noteikumu slejas B daļā, un vai atļaujas turētājam ir dokumentācija vai piekļuve dokumentācijai, kas atbilst Direktīvas 91/414/EK 13. panta 1. līdz 4. punkta un Regulas (EK) Nr. 1107/2009 62. panta nosacījumiem.
   2.   Atkāpjoties no 1. punkta, katru atļauto augu aizsardzības līdzekli, kas satur azoksistrobīnu kā vienīgo darbīgo vielu vai vienu no vairākām darbīgajām vielām, kuras ir iekļautas Īstenošanas regulas (ES) Nr. 540/2011 pielikumā vēlākais līdz 2011. gada 31. decembrim, dalībvalstis atkārtoti novērtē saskaņā ar vienotajiem principiem, kuri noteikti Regulas (EK) Nr. 1107/2009 29. panta 6. punktā, pamatojoties uz dokumentāciju, kas atbilst Direktīvas 91/414/EK III pielikuma prasībām, un ņemot vērā šīs regulas I pielikuma īpašo noteikumu slejas B daļu. Pamatojoties uz minēto novērtējumu, tās nosaka, vai līdzeklis vēl aizvien atbilst Regulas (EK) Nr. 1107/2009 29. panta 1. punkta nosacījumiem.
   Pēc tam, kad tas ir konstatēts, dalībvalstis rīkojas šādi:

               a)

               tāda līdzekļa gadījumā, kas satur azoksistrobīnu kā vienīgo darbīgo vielu, atļauju vajadzības gadījumā groza vai atsauc vēlākais līdz 2015. gada 31. decembrim; vai

               b)

               tāda līdzekļa gadījumā, kas satur azoksistrobīnu kā vienu no vairākām darbīgajām vielām, atļauju vajadzības gadījumā groza vai atsauc vēlākais līdz 2015. gada 31. decembrim vai līdz dienai, kas attiecībā uz šādiem grozījumiem vai atsaukšanu noteikta attiecīgajā tiesību aktā vai tiesību aktos, ar ko attiecīgo vielu vai vielas iekļāva Direktīvas 91/414/EEK I pielikumā vai apstiprināja, izvēloties vēlāko no šiem datumiem.

         3. pants
   Grozījumi Īstenošanas regulā (ES) Nr. 540/2011
   Īstenošanas regulas (ES) Nr. 540/2011 pielikumu groza saskaņā ar šīs regulas II pielikumu.
   4. pants
   Atcelšana
   Direktīvu 2010/55/ES atceļ.
   5. pants
   Stāšanās spēkā un piemērošanas diena
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2012. gada 1. janvāra.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 20. jūlijā

            Komisijas vārdā –

            priekšsēdētājs

         José Manuel BARROSO

      (1)  OV L 309, 24.11.2009., 1. lpp.

      (2)  OV L 230, 19.8.1991., 1. lpp.

      (3)  OV L 169, 29.6.2007., 10. lpp.

      (4)  OV L 153, 11.6.2011., 1. lpp.

      (5)  OV L 214, 9.8.2008., 70. lpp.

      (6)  Eiropas Pārtikas nekaitīguma iestāde; Secinājums par darbīgās vielas azoksistrobīna pesticīdu riska novērtējuma profesionālapskati. EFSA Journal 2010; 8(4):15421542 (110. lpp.). doi:10.2903/j.efsa.2010.1542. Pieejams tiešsaistē: www.efsa.europa.eu.

      (7)  OV L 366, 15.12.1992., 10. lpp.

      (8)  OV L 220, 21.8.2010., 67. lpp.

      I PIELIKUMS

                  Parastais nosaukums, identifikācijas numuri

                     IUPAC nosaukums

                  Tīrība (1)

                  Apstiprināšanas datums

                  Apstiprināšanas termiņa beigas

                  Īpaši noteikumi

                  Azoksistrobīns

                     CAS Nr. 131860-33-8

                     CIPAC Nr. 571

                  metil(E)-2-{2[6-(2-ciānfenoksi)pirimidīn-4-iloksi]fenil}-3-metoksiakrilāts

                  ≥ 930 g/kg
                  Toluola maksimālais saturs: 2 g/kg
                  Z-izomēra maksimālais saturs: 25 g/kg

                  2012. gada 1. janvāris

                  2021. gada 31. decembris

                  A   DAĻA
                  Var atļaut lietot tikai kā fungicīdu.
                  B   DAĻA
                  Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma secinājumus par azoksistrobīnu, un jo īpaši tā I un II papildinājumu, ko 2011. gada 17. jūnijā pabeidza Pārtikas aprites un dzīvnieku veselības pastāvīgā komiteja.
                  Šajā vispārējā novērtējumā dalībvalstis īpašu uzmanību pievērš:

                              1)

                              tam, ka rūpnieciski ražotā tehniskā materiāla specifikācija jāapstiprina un jāpamato ar atbilstošiem analīžu datiem. Dokumentācijā par toksiskumu izmantotais testa materiāls jāpārbauda un jāsalīdzina ar šo tehniskā materiāla specifikāciju;

                              2)

                              iespējamai gruntsūdeņu piesārņošanai gadījumos, kad darbīgo vielu lieto reģionos ar jutīgiem augsnes un/vai klimatiskajiem apstākļiem;

                              3)

                              ūdens organismu aizsardzībai.

                        Dalībvalstīm jānodrošina, lai vajadzības gadījumā atļaujas nosacījumi ietvertu riska mazināšanas pasākumus.
                  Attiecīgās dalībvalstis pieprasa iesniegt apstiprinošu informāciju par riska novērtējumu attiecībā uz gruntsūdeņiem un ūdens organismiem.
                  Pieteikuma iesniedzējs minēto informāciju iesniedz dalībvalstīm, Komisijai un iestādei līdz 2013. gada 31. decembrim.

         (1)  Sīkāka informācija par darbīgās vielas identitāti un specifikāciju ir sniegta pārskata ziņojumā.

      II PIELIKUMS
      Īstenošanas regulas (ES) Nr. 540/2011 pielikumu groza šādi:

                  1)

                  A daļā svītro ierakstu par azoksistrobīnu;

                  2)

                  B daļu papildina ar šādu ierakstu:

                              Parastais nosaukums, identifikācijas numuri

                                 IUPAC nosaukums

                              Tīrība (1)

                              Apstiprināšanas datums

                              Apstiprināšanas termiņa beigas

                              Īpaši noteikumi

                              “4.

                              Azoksistrobīns

                                 CAS Nr. 131860-33-8

                                 CIPAC Nr. 571

                              metil(E)-2-{2[6-(2-ciānfenoksi)pirimidīn-4-iloksi]fenil}-3-metoksiakrilāts

                              ≥ 930 g/kg
                              Toluola maksimālais saturs: 2 g/kg
                              Z-izomēra maksimālais saturs: 25 g/kg

                              2012. gada 1. janvāris

                              2021. gada 31. decembris

                              A   DAĻA
                              Var atļaut lietot tikai kā fungicīdu.
                              B   DAĻA
                              Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma secinājumus par azoksistrobīnu, un jo īpaši tā I un II papildinājumu, ko 2011. gada 17. jūnijā pabeidza Pārtikas aprites un dzīvnieku veselības pastāvīgā komiteja.
                              Šajā vispārējā novērtējumā dalībvalstis īpašu uzmanību pievērš:

                                          1)

                                          tam, ka rūpnieciski ražotā tehniskā materiāla specifikācija jāapstiprina un jāpamato ar atbilstošiem analīžu datiem. Dokumentācijā par toksiskumu izmantotais testa materiāls jāpārbauda un jāsalīdzina ar šo tehniskā materiāla specifikāciju;

                                          2)

                                          iespējamai gruntsūdeņu piesārņošanai gadījumos, kad darbīgo vielu lieto reģionos ar jutīgiem augsnes un/vai klimatiskajiem apstākļiem;

                                          3)

                                          ūdens organismu aizsardzībai.

                                    Dalībvalstīm jānodrošina, lai vajadzības gadījumā atļaujas nosacījumi ietvertu riska mazināšanas pasākumus.
                              Attiecīgās dalībvalstis pieprasa iesniegt apstiprinošu informāciju par riska novērtējumu attiecībā uz gruntsūdeņiem un ūdens organismiem.
                              Pieteikuma iesniedzējs minēto informāciju iesniedz dalībvalstīm, Komisijai un iestādei līdz 2013. gada 31. decembrim.”

         (1)  Sīkāka informācija par darbīgās vielas identitāti un specifikāciju ir sniegta pārskata ziņojumā.


title: Komisijas Īstenošanas regula (ES) Nr. 917/2014 ( 2014. gada 22. augusts ), ar ko apstiprina darbīgo vielu Streptomyces lydicus (celms WYEC 108) saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulas (ES) Nr. 540/2011 pielikumu  Dokuments attiecas uz EEZ

text:
               23.8.2014

               LV

               Eiropas Savienības Oficiālais Vēstnesis

               L 251/19

         KOMISIJAS ĪSTENOŠANAS REGULA (ES) Nr. 917/2014
   (2014. gada 22. augusts),
   ar ko apstiprina darbīgo vielu Streptomyces lydicus (celms WYEC 108) saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulas (ES) Nr. 540/2011 pielikumu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 13. panta 2. punktu un 78. panta 2. punktu,
   tā kā:

               (1)

               Saskaņā ar Regulas (EK) Nr. 1107/2009 80. panta 1. punkta a) apakšpunktu Padomes Direktīvu 91/414/EEK (2) attiecībā uz apstiprinājuma procedūru un nosacījumiem piemēro tām darbīgajām vielām, par kurām saskaņā ar minētās direktīvas 6. panta 3. punktu lēmums pieņemts pirms 2011. gada 14. jūnija. Attiecībā uz Streptomyces lydicus (celms WYEC 108) Regulas (EK) Nr. 1107/2009 80. panta 1. punkta a) apakšpunkta nosacījumi ir izpildīti ar Komisijas Īstenošanas lēmumu 2011/253/ES (3).

               (2)

               Saskaņā ar Direktīvas 91/414/EEK 6. panta 2. punktu Nīderlande2010. gada 6. augustā saņēma uzņēmuma FuturEco Bioscience S.L. pieteikumu iekļaut darbīgo vielu Streptomyces lydicus (celms WYEC 108) Direktīvas 91/414/EEK I pielikumā. Ar Īstenošanas lēmumu 2011/253/ES tika apstiprināts, ka dokumentācija ir pilnīga, proti, to principā var uzskatīt par atbilstošu Direktīvas 91/414/EEK II un III pielikuma prasībām attiecībā uz datiem un informāciju.

               (3)

               Attiecībā uz lietojuma veidiem, kurus ierosinājis pieteikuma iesniedzējs, minētās darbīgās vielas iedarbība uz cilvēka un dzīvnieku veselību un vidi ir novērtēta saskaņā ar Direktīvas 91/414/EEK 6. panta 2. un 4. punkta noteikumiem. Izraudzītā ziņotāja dalībvalsts 2012. gada 4. maijā iesniedza novērtējuma ziņojuma projektu.

               (4)

               Šo novērtējuma ziņojuma projektu izskatīja dalībvalstis un Eiropas Pārtikas nekaitīguma iestāde (turpmāk “Iestāde”). Secinājumu par darbīgās vielas Streptomyces lydicus (celms WYEC 108) pesticīdu riska novērtējumu (4) Iestāde 2013. gada 14. oktobrī iesniedza Komisijai. Dalībvalstis un Komisija novērtējuma ziņojuma projektu un Iestādes secinājumu izskatīja Pārtikas aprites un dzīvnieku veselības pastāvīgajā komitejā, un 2014. gada 11. jūlijā tas tika pabeigts Augu, dzīvnieku, pārtikas aprites un dzīvnieku barības pastāvīgajā komitejā kā Komisijas pārskata ziņojums par Streptomyces lydicus (celms WYEC 108).

               (5)

               Dažādajās veiktajās pārbaudēs tika konstatēts, ka augu aizsardzības līdzekļi, kas satur Streptomyces lydicus (celms WYEC 108), kopumā ir uzskatāmi par atbilstošiem Direktīvas 91/414/EEK 5. panta 1. punkta a) un b) apakšpunktā un 5. panta 3. punktā noteiktajām prasībām, jo īpaši attiecībā uz lietojuma veidiem, kas tika pārbaudīti un sīki izklāstīti Komisijas pārskata ziņojumā. Tāpēc Streptomyces lydicus (celms WYEC 108) ir lietderīgi apstiprināt.

               (6)

               Pirms apstiprināšanas būtu jāatvēl pietiekami ilgs periods, lai dalībvalstis un ieinteresētās personas varētu sagatavoties no apstiprinājuma izrietošo jauno prasību izpildei.

               (7)

               Neskarot saistības, kas apstiprināšanas rezultātā noteiktas ar Regulu (EK) Nr. 1107/2009, un ņemot vērā īpašo situāciju, ko radījusi pāreja no Direktīvas 91/414/EEK uz Regulu (EK) Nr. 1107/2009, tomēr būtu jāpiemēro turpmāk minētie nosacījumi. Pēc apstiprināšanas dalībvalstīm būtu jāatvēl seši mēneši tādu augu aizsardzības līdzekļu atļauju pārskatīšanai, kas satur Streptomyces lydicus (celms WYEC 108). Dalībvalstīm atļaujas attiecīgi būtu jāmaina, jāaizstāj vai jāatsauc. Atkāpjoties no iepriekš minētā termiņa, būtu jāparedz ilgāks laikposms, kurā iesniegt un novērtēt visus III pielikumā minētos dokumentus par katru augu aizsardzības līdzekli katram paredzētajam lietojuma veidam saskaņā ar vienotajiem principiem, kā noteikts Direktīvā 91/414/EEK.

               (8)

               Kā liecina pieredze, kas gūta, Direktīvas 91/414/EEK I pielikumā iekļaujot darbīgās vielas, kuras novērtētas saskaņā ar Komisijas Regulu (EEK) Nr. 3600/92 (5), var rasties grūtības, interpretējot spēkā esošo atļauju turētāju pienākumus attiecībā uz piekļuvi datiem. Lai izvairītos no turpmākām grūtībām, būtu jāprecizē dalībvalstu pienākumi, it īpaši pienākums pārliecināties, ka atļaujas turētājs nodrošina tādu piekļuvi dokumentācijai, kas atbilst minētās direktīvas II pielikuma prasībām. Tomēr šāds precizējums, salīdzinot ar līdz šim pieņemtajām direktīvām par grozījumiem minētās direktīvas I pielikumā vai salīdzinot ar regulām, ar ko apstiprina darbīgās vielas, nedz dalībvalstīm, nedz atļauju turētājiem neparedz nekādus jaunus pienākumus.

               (9)

               Saskaņā ar Regulas (EK) Nr. 1107/2009 13. panta 4. punktu būtu attiecīgi jāgroza Komisijas Īstenošanas regulas (ES) Nr. 540/2011 (6) pielikums.

               (10)

               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Darbīgās vielas apstiprināšana
   Darbīgo vielu Streptomyces lydicus (celms WYEC 108), kā norādīts I pielikumā, apstiprina, ievērojot minētajā pielikumā izklāstītos nosacījumus.
   2. pants
   Augu aizsardzības līdzekļu atkārtota novērtēšana
   1.   Dalībvalstis saskaņā ar Regulu (EK) Nr. 1107/2009 līdz 2015. gada 30. jūnijam vajadzības gadījumā groza vai atsauc spēkā esošās atļaujas darbīgo vielu Streptomyces lydicus (celms WYEC 108) saturošiem augu aizsardzības līdzekļiem.
   Tās līdz minētajai dienai īpaši pārbauda, vai ir izpildīti šīs regulas I pielikuma nosacījumi, izņemot tos, kas norādīti minētā pielikuma slejā “Īpaši noteikumi”, un vai atļaujas turētājam saskaņā ar Direktīvas 91/414/EEK 13. panta 1.–4. punkta un Regulas (EK) Nr. 1107/2009 62. panta nosacījumiem ir tāda dokumentācija vai piekļuve tādai dokumentācijai, kas atbilst minētās direktīvas II pielikuma prasībām.
   2.   Atkāpjoties no 1. punkta, dalībvalstis saskaņā ar vienotajiem principiem, kas minēti Regulas (EK) Nr. 1107/2009 29. panta 6. punktā, pamatojoties uz dokumentāciju, kas atbilst Direktīvas 91/414/EEK III pielikuma prasībām, un ņemot vērā šīs regulas I pielikuma sleju “Īpaši noteikumi”, atkārtoti novērtē katru atļauto augu aizsardzības līdzekli, kas satur Streptomyces lydicus (celms WYEC 108) kā vienīgo darbīgo vielu vai vienu no vairākām darbīgajām vielām, kuras visas vēlākais līdz 2014. gada 31. decembrim ir iekļautas Īstenošanas regulas (ES) Nr. 540/2011 pielikumā. Pamatojoties uz minēto novērtējumu, tās nosaka, vai līdzeklis atbilst Regulas (EK) Nr. 1107/2009 29. panta 1. punktā izklāstītajiem nosacījumiem.
   Pēc tam, kad tas ir noteikts, dalībvalstis rīkojas šādi:

               a)

               ja Streptomyces lydicus (celms WYEC 108) līdzeklī ir vienīgā darbīgā viela, tad vajadzības gadījumā groza vai atsauc atļauju vēlākais līdz 2016. gada 30. jūnijam; vai

               b)

               ja līdzeklis satur Streptomyces lydicus (celms WYEC 108) kā vienu no vairākām darbīgajām vielām, atļauju vajadzības gadījumā groza vai atsauc vēlākais līdz 2016. gada 30. jūnijam vai līdz datumam, kas šādai grozīšanai vai atsaukšanai paredzēts attiecīgajā tiesību aktā vai aktos, ar kuriem attiecīgā viela vai vielas iekļautas Direktīvas 91/414/EEK I pielikumā vai ar kuriem minētā viela vai vielas apstiprinātas, izvēloties vēlāko no šiem datumiem.

         3. pants
   Grozījumi Īstenošanas regulā (ES) Nr. 540/2011
   Īstenošanas regulas (ES) Nr. 540/2011 pielikumu groza saskaņā ar šīs regulas II pielikumu.
   4. pants
   Stāšanās spēkā un piemērošanas diena
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2015. gada 1. janvāra.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 22. augustā

            Komisijas vārdā –

            priekšsēdētājs

         José Manuel BARROSO

      (1)  OV L 309, 24.11.2009., 1. lpp.

      (2)  Padomes 1991. gada 15. jūlija Direktīva 91/414/EEK par augu aizsardzības līdzekļu laišanu tirgū (OV L 230, 19.8.1991., 1. lpp.).

      (3)  Komisijas 2011. gada 26. aprīļa Īstenošanas lēmums 2011/253/ES, ar ko principā atzīst tās dokumentācijas pilnīgumu, kura iesniegta sīkākai izskatīšanai saistībā ar metobromurona, S-abscizskābes, Bacillus amyloliquefaciens subsp. plantarum D747, Bacillus pumilus QST 2808 un Streptomyces lydicus WYEC 108 iespējamo iekļaušanu Padomes Direktīvas 91/414/EEK I pielikumā (OV L 106, 27.4.2011., 13. lpp.).

      (4)  EFSA Journal (2013); 11(11):3425. Pieejams tiešsaistē: www.efsa.europa.eu.

      (5)  Komisijas 1992. gada 11. decembra Regula (EEK) Nr. 3600/92, ar ko paredz sīki izstrādātus noteikumus tās darba programmas pirmā posma īstenošanai, kas minēta 8. panta 2. punktā Padomes Direktīvā 91/414/EEK (OV L 366, 15.12.1992., 10. lpp.).

      (6)  Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).

      I PIELIKUMS

                  Vispārpieņemtais nosaukums, identifikācijas numuri

                     IUPAC nosaukums

                  Tīrība (1)

                  Apstiprināšanas datums

                  Apstiprinājuma termiņa beigas

                  Īpaši noteikumi

                     Streptomyces lydicus (celms WYEC 108)
                  Kolekcijas Nr.: American Type Culture Collection (USDA) ATCC 55445

                  Nepiemēro

                  Minimālā koncentrācija: 5,0 × 108 kvv/g

                  2015. gada 1. janvāris

                  2024. gada 31. decembris

                  Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma par Streptomyces lydicus (celms WYEC 108) secinājumus, un jo īpaši tā I un II papildinājumu, ko 2014. gada 11. jūlijā pabeidza sagatavot Augu, dzīvnieku, pārtikas aprites un dzīvnieku barības pastāvīgajā komitejā.
                  Šajā vispārējā novērtējumā dalībvalstis īpašu uzmanību pievērš:

                              a)

                              riskam attiecībā uz ūdens organismiem;

                              b)

                              riskam attiecībā uz augsnē dzīvojošiem organismiem.

                        Lietošanas nosacījumos vajadzības gadījumā ietver riska mazināšanas pasākumus.

         (1)  Sīkāka informācija par darbīgās vielas identitāti un specifikāciju sniegta pārskata ziņojumā.

      II PIELIKUMS
      Īstenošanas regulas (ES) Nr. 540/2011 pielikuma B daļā pievieno šādu ierakstu:

                     Numurs

                     Vispārpieņemtais nosaukums, identifikācijas numuri

                        IUPAC nosaukums

                     Tīrība (1)

                     Apstiprināšanas datums

                     Apstiprinājuma termiņa beigas

                     Īpaši noteikumi

                     “79

                        Streptomyces lydicus (celms WYEC 108)
                     Kolekcijas Nr.: American Type Culture Collection (USDA) ATCC 55445

                     Nepiemēro

                     Minimālā koncentrācija: 5,0 × 108 kvv/g

                     2015. gada 1. janvāris

                     2024. gada 31. decembris

                     Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma par Streptomyces lydicus (celms WYEC 108) secinājumus, un jo īpaši tā I un II papildinājumu, ko 2014. gada 11. jūlijā pabeidza sagatavot Augu, dzīvnieku, pārtikas aprites un dzīvnieku barības pastāvīgajā komitejā.
                     Šajā vispārējā novērtējumā dalībvalstis īpašu uzmanību pievērš:

                                 a)

                                 riskam attiecībā uz ūdens organismiem;

                                 b)

                                 riskam attiecībā uz augsnē dzīvojošiem organismiem.

                           Lietošanas nosacījumos vajadzības gadījumā ietver riska mazināšanas pasākumus.”

         (1)  Sīkāka informācija par darbīgās vielas identitāti un specifikāciju sniegta pārskata ziņojumā.


title: Komisijas Īstenošanas regula (ES) Nr. 1196/2013 ( 2013. gada 22. novembris ) par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā [Stakliškės (AĢIN)]

text:
               26.11.2013

               LV

               Eiropas Savienības Oficiālais Vēstnesis

               L 315/32

         KOMISIJAS ĪSTENOŠANAS REGULA (ES) Nr. 1196/2013
   (2013. gada 22. novembris)
   par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā [Stakliškės (AĢIN)]
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
   tā kā:

               (1)

               Saskaņā ar Regulas (ES) Nr. 1151/2012 50. panta 2. punkta a) apakšpunktu Lietuvas pieteikums, kurā lūgts reģistrēt nosaukumu „Stakliškės”, ir publicēts Eiropas Savienības Oficiālajā Vēstnesī
                   (2).

               (2)

               Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc nosaukums „Stakliškės” būtu jāreģistrē,

         IR PIEŅĒMUSI ŠO REGULU.
   1. pants
   Regulas pielikumā minētais nosaukums ar šo tiek ierakstīts reģistrā.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 22. novembrī

            Komisijas un tās priekšsēdētāja vārdā –

            Komisijas loceklis

         Dacian CIOLOȘ

      (1)  OV L 343, 14.12.2012., 1. lpp.

      (2)  OV C 166, 12.6.2013., 8. lpp.

      PIELIKUMS
      Līguma I pielikumā uzskaitītie lauksaimniecības produkti, kas paredzēti lietošanai pārtikā:

         1.8. grupa.   Citi Līguma I pielikumā minētie produkti (garšvielas u. c.)

      LIETUVA
      Stakliškės (AĢIN)


title: Komisijas Īstenošanas regula (ES) Nr. 762/2013 ( 2013. gada 7. augusts ), ar ko groza Īstenošanas regulu (ES) Nr. 540/2011 attiecībā uz apstiprinājuma periodu pagarināšanu darbīgajām vielām hlorpirifosam, hlorpirifosmetilam, mankocebam, manebam, MCPA , MCPB un metirāmam  Dokuments attiecas uz EEZ

text:
               8.8.2013

               LV

               Eiropas Savienības Oficiālais Vēstnesis

               L 213/14

         KOMISIJAS ĪSTENOŠANAS REGULA (ES) Nr. 762/2013
   (2013. gada 7. augusts),
   ar ko groza Īstenošanas regulu (ES) Nr. 540/2011 attiecībā uz apstiprinājuma periodu pagarināšanu darbīgajām vielām hlorpirifosam, hlorpirifosmetilam, mankocebam, manebam, MCPA, MCPB un metirāmam
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 17. panta pirmo daļu,
   tā kā:

               (1)

               Komisijas 2011. gada 25. maija Īstenošanas regulas (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (2), pielikuma A daļā ir norādītas darbīgās vielas, kas uzskatāmas par apstiprinātām saskaņā ar Regulu (EK) Nr. 1107/2009.

               (2)

               Darbīgo vielu hlorpirifosa, hlorpirifosmetila, mankoceba, maneba, MCPA, MCPB un metirāma apstiprinājumu termiņš beigsies laikposmā no 2016. gada 30. aprīļa līdz 2016. gada 30. jūnijam. Ir iesniegti pieteikumi par šo darbīgo vielu apstiprinājumu atjaunošanu. Tā kā uz šīm darbīgajām vielām attiecas prasības, kas noteiktas Komisijas 2012. gada 18. septembra Īstenošanas regulā (ES) Nr. 844/2012, ar ko nosaka noteikumus, kas vajadzīgi darbīgo vielu apstiprinājumu atjaunošanas procedūras īstenošanai, kā paredzēts Eiropas Parlamenta un Padomes Regulā (EK) Nr. 1107/2009 par augu aizsardzības līdzekļu laišanu tirgū (3), saskaņā ar minēto regulu pieteikuma iesniedzējiem ir jāatvēl pietiekams laikposms apstiprinājuma atjaunošanas procedūras pabeigšanai. Tādējādi šo darbīgo vielu apstiprinājumu termiņš, visticamāk, beigsies, pirms būs pieņemts lēmums par to atjaunošanu. Tādēļ ir jāpagarina to apstiprinājuma periodi.

               (3)

               Tādēļ būtu attiecīgi jāgroza Īstenošanas regula (ES) Nr. 540/2011.

               (4)

               Attiecībā uz mērķi, kas izvirzīts Regulas (EK) Nr. 1107/2009 17. panta pirmajā daļā, gadījumos, kad ne vēlāk kā 30 mēnešu laikā pirms šīs regulas pielikumā noteiktā attiecīgā termiņa beigu datuma nav iesniegta papildu dokumentācija saskaņā ar Īstenošanas regulu (ES) Nr. 844/2012, Komisija termiņa beigas nosaka tajā pašā datumā, kāds bijis noteikts pirms šīs regulas pieņemšanas, vai agrākajā iespējamajā datumā pēc tās pieņemšanas.

               (5)

               Attiecībā uz mērķi, kas izvirzīts Regulas (EK) Nr. 1107/2009 17. panta pirmajā daļā, gadījumos, kad Komisija pieņem regulu, kurā noteikts, ka kādai šīs regulas pielikumā minētajai darbīgajai vielai nav atjaunots apstiprinājums, jo nav izpildīti apstiprinājuma kritēriji, Komisija termiņa beigas nosaka vai nu tajā pašā datumā, kāds bijis noteikts pirms šīs regulas pieņemšanas, vai regulas spēkā stāšanās datumā, izvēloties attiecīgo vēlāko datumu, ja vien nav atjaunots darbīgās vielas apstiprinājums.

               (6)

               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Īstenošanas regulas (ES) Nr. 540/2011 pielikuma A daļu groza saskaņā ar šīs regulas pielikumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 7. augustā

            Komisijas vārdā –

            priekšsēdētājs

         José Manuel BARROSO

      (1)  OV L 309, 24.11.2009., 1. lpp.

      (2)  OV L 153, 11.6.2011., 1. lpp.

      (3)  OV L 252, 19.9.2012., 26. lpp.

      PIELIKUMS
      Īstenošanas regulas (ES) Nr. 540/2011 pielikuma A daļu groza šādi:

                  1)

                  sestajā ailē “Apstiprināšanas termiņa beigas” attiecībā uz 107. ierakstu par MCPA datumu “2016. gada 30. aprīlis” aizstāj ar “2017. gada 31. oktobris”;

                  2)

                  sestajā ailē “Apstiprināšanas termiņa beigas” attiecībā uz 108. ierakstu par MCPB datumu “2016. gada 30. aprīlis” aizstāj ar “2017. gada 31. oktobris”;

                  3)

                  sestajā ailē “Apstiprināšanas termiņa beigas” attiecībā uz 111. ierakstu par hlorpirifosu datumu “2016. gada 30. jūnijs” aizstāj ar “2018. gada 31. janvāris”;

                  4)

                  sestajā ailē “Apstiprināšanas termiņa beigas” attiecībā uz 112. ierakstu par hlorpirifosmetilu datumu “2016. gada 30. jūnijs” aizstāj ar “2018. gada 31. janvāris”;

                  5)

                  sestajā ailē “Apstiprināšanas termiņa beigas” attiecībā uz 113. ierakstu par manebu datumu “2016. gada 30. jūnijs” aizstāj ar “2018. gada 31. janvāris”;

                  6)

                  sestajā ailē “Apstiprināšanas termiņa beigas” attiecībā uz 114. ierakstu par mankocebu datumu “2016. gada 30. jūnijs” aizstāj ar “2018. gada 31. janvāris”;

                  7)

                  sestajā ailē “Apstiprināšanas termiņa beigas” attiecībā uz 115. ierakstu par metriāmu datumu “2016. gada 30. jūnijs” aizstāj ar “2018. gada 31. janvāris”.